ສະພາ ໂຣມາເນຍ ລົງມະຕິ ກ່າວໂທດ ປະທານາທິບໍດີ Basescu
ສະພາ​ຂອງ ​ໂຮ​ມາ​ເນຍ ​ໄດ້​ລົງຄະ​ແນນ​ສຽງ​ກ່າວ​ໂທດປະທານາທິບໍດີ Basescu ເພື່ອພະຍາຍາມປົດທ່ານ ອອກຈາກຕຳແໜ່ງ
ສະພາຂອງໂຮມາເນຍ ໄດ້ລົງຄະແນນສຽງກ່າວໂທດເພື່ອປົດປະທານາທິບໍດີ Traian Ba- sescu ຊຶ່ງເປັນພາກສ່ວນນຶ່ງຂອງການຕໍ່ສູ້ຍາດແຍ່ງອໍານາດກັບນາຍົກລັດຖະມົນຕີຂອງ ປະເທດ ສະມາຊິກສະພາ 256 ຄົນ ຂອງຈໍານວນທັງໝົດ 432 ຄົນ ໄດ້ພາກັນລົງຄະແນນສຽງ ໃນ ວັນສຸກວານນີ້ ເຫັນດີກັບການເຄື່ອນໄຫວດັ່ງກ່າວ ແລະທ່່ານອາດຈະຖືກຂັບໄລ່ອອກຈາກ ຕຳແໜ່ງຢ່າງເປັນການຖາວອນ ໃນການລົງປະຊາມະຕິທົ່ວປະເທດທີ່ຈະມີຂື້ນພາຍໃນເວລາ 30 ມື້ ທ່ານ Crin Antonescu ຈາກພັກສະຫະພັນສັງຄົມເສລີນິຍົມ ຊຶ່ງເປັນພັກລັດຖະ ບານ ໄດ້ຖືກແຕ່ງຕັ້ງໃຫ້ເປັນປະທານາທິບໍດີຊົ່ວຄາວ ການຂັດແຍ້ງລະຫວ່າງ ທ່ານ Basescu ທີ່ເປັນກາງອຽງຂວາ ແລະຄູ່ແຂ່ງ ຂອງທ່ານນາ ຍົກລັດຖະມົນຕີ Victor Ponta ທີ່ເປັນກາງອຽງຊ້າຍ ໄດ້ແກ່ດຶງເອົາໂຣມາເນຍເຂົ້າສູ່ວິກິດ ການຮ້າຍແຮງທີ່ສຸດ ນັບຕັ້ງແຕ່ໄດ້ຫຼຸດພົ້ນອອກຈາກລະບອບຜະເດັດການຄອມມິວນິສ ເມື່ອສອງທົດສະວັດກ່ອນ ສະຫະລັດ ໄດ້ນໍາພາປະເທດຕາເວັນຕົກ ສະແດງຄວາມເປັນຫ່ວງວ່າ ລັດຖະ ບານປະສົມ ຂອງ ທ່ານ Ponta ທີ່ເຂົ້າກໍາອໍານາດໃນເດືອນພຶດສະພາ ໄດ້ເຮັດໃຫ້ສິດເສລີພາບ ຂອງ ໂຣມາເນຍ ຫຼຸດຖອຍລົງ ໃນຖະແຫລງການສະບັບນຶ່ງທີ່ນຳອອກເຜີຍແຜ່ໃນຕອນແລງຂອງວັນສຸກວານນີ້ ໂຄສົກ ການຕ່າງປະເທດສະຫະລັດ ທ່ານນາງ Victoria Nuland ກ່າວໄດ້ສະ ແດງຄວາມເປັນ ຫ່ວງກ່ຽວກັບສະຖານະການຢູ່ໃນໂຣມາເນຍຫວ່າງມໍ່ໆມານີ້ ທີ່ ເປັນໄພຂົ່ມຂູ່ຕໍ່ການກວດ ສອບແລະຄວາມກໍ້າເກິ່ງແບບປະຊາທິປະໄຕ ຕະຫຼອດ ທັງເຮັດໃຫ້ສະຖາບັນທີ່ເປັນອິດສະ ຫຼະອື່ນໆ ອ່ອນແອລົງ ເຊັນວ່າສານເປັນຕົ້ນ ຖະແຫລງການໄດ້ຮຽກຮ້ອງໃຫ້ຂັ້ນຕອນ ເພື່ອປົດປະທານາທິບໍດີດຳເນີນໄປແບບ ຍຸຕິທຳເປັນທີ່ສຸດແລະມີຄວາມໂປ່ງໃສ